laion/Wikipedia-Exotic huggingface dataset:
מחוזות ירדן

מחוזות ירדן (בערבית: محافظات الأردن) הם המחוזות האדמיניסטרטיביים המרכיבים את הממלכה האשמית של ירדן. ירדן מחולקת ל-12 מחוזות (בערבית: محافظة) ואלה מחולקים ל-52 נפות (בערבית: ناحية). בעוד השלטון המרכזי של המדינה מצויי בידי מלך ירדן, השלטון המקומי נמצא בידי מושלים אשר ממונים על ידי המלך. אומנם השלטון המרכזי בוחר מי יעמוד בראש כל מחוז, אך הוא אינו מתערב בניהול השוטף של המחוזות וכך כל מחוז אחראי על תחום שיפוטו וכל המתרחש בו ושולט על נושאים מהותיים כמו הכלכלה, הפיתוח, התרבות וכדומה. להלן רשימה של מחוזות ירדן עם עיר הבירה של כל מחוז בסוגריים נפות ירדן מדיה וקבצים בנושא מחוזות ירדן בוויקישיתוף
ברגאן

ברגאן (ברומנית: Bărăgan) הוא מישור רחב ידיים בחבל מונטניה שברומניה. השם "ברגאן" נגזר משפת הקומנים ששלטו במקום בימי הביניים. ברגאן הוא שדה הגידול העיקרי לדגני רומניה. מישור ברגאן הוא ערבה חמה ויבשה בקיץ (טמפרטורת השיא שנמדדה היא 44.5 מעלות צלזיוס) וקרה מאוד בחורף. בחורף נושבת במישור זה רוח קרה הקרויה קריבץ. עקב האקלים הקיצוני המקום מאוכלס בדלילות, ושימש כיעד להגלייתם בשנת 1950 של אנשים חשודים כמתנגדי המשטר הקומוניסטי או הנחשבים איכרים מבוססים ( הקרויים "קיאבורים", בדומה למונח "קולאקים" בברית המועצות) עוד הוגלו לשם אוכלוסיות ממוצא גרמני וסרבי מאזור באנאט הקרוב לגבול עם יוגוסלביה. הגליות לברגאן ערך זה הוא קצרמר בנושא גאוגרפיה של רומניה. אתם מוזמנים לתרום לוויקיפדיה ולהרחיב אותו.
שושנאים

שושנאים (שם מדעי: Liliales) הם סדרה של צמחים חד־פסיגיים, השייכת למערכת בעלי הפרחים. הסדרה מכילה לרוב צמחים עשבוניים או מטפסים, ולעיתים בני שיח. רובם רב־שנתיים ובעלי איבר אגירה תת-קרקעי. הסדרה מוכרת בעיקר בזכות השושן בעל פרחים גדולים ויפים. ייחודם מתבטא בנוכחות תדירה של נקודות שחורות על־גבי עלי העטיף. עם זאת, במבט על כלל הסדרה, גודל הפרחים משתנה בין קטן וגדול, והם לעיתים בודדים, ולעיתים סדורים בתפרחות. לפי הגישה המודרנית, מונים השושנאים 10 משפחות, ובהן משפחה אחת של ספרופיטים (Corsiaceae). תפוצת הסדרה בכללותה היא עולמית. המשפחות הגדולות יחסית (המונות מעל מאה מינים) שייכות לחצי הכדור הצפוני, או שתפוצתן עולמית עם מרכז הכובד בחצי הכדור הצפוני. לעומתן המשפחות הקטנות (עד עשרה מינים) מוגבלות באופן מפתיע לאזורים בחצי הכדור הדרומי, או לעיתים רק אוסטרליה או אמריקה הדרומית. מספר המינים בסדרה קטן למדי והוא רק כ־1,300. הסדרה מיוצגת בארץ על ידי 7 סוגים בשלוש משפחות. מספר מאובנים מקרב השושנאים הוא קטן יחסית. ישנם פריטים אחדים השייכים לאאוקן (כמו Petermanniopsis anglesaensis או Smilax), אך זיהוים אינו וודאי. כמו כן, ידוע על Ripogonum scandens מתקופת המיוקן. לפיכך, לא ניתן להעריך במדויק את הגיל והתפוצה ההתחלתית של סדרת השושנאים. מעריכים כי הסדרה נוצרה בקרטיקון התחתון, לפני למעלה מ־100 מיליון שנה, ואילו הפיצול הראשוני למשפחות אירע בתקופה שבין 82 ל־48 מיליון שנה לפני זמננו. סוגים רבים של צמחים שהיו משויכים בעבר לשושנאים, הופרדו מתוך הסדרה, וקובצו למשפחות בשתי סדרות חדשות (טמוסאים ואספרגאים). כך למשל, הסוג שום אינו שייך עוד למשפחת השושניים, אלא למשפחה אספרגיים שבסדרה אספרגאים. שושנאים, באתר ITIS (באנגלית) שושנאים, באתר NCBI (באנגלית) שושנאים, באתר האנציקלופדיה של החיים (באנגלית) שושנאים, באתר Tropicos (באנגלית) שושנאים, באתר GBIF (באנגלית) שושנאים, באתר אנציקלופדיה בריטניקה (באנגלית) Lilium martagon שושן צחור צבעוני השרון
עמוס (פירושונים)

האם התכוונתם ל... עמוס – הנביא. ספר עמוס הספר השלישי בקובץ תרי עשר. עמוס – סדרת לווייני תקשורת ישראלים. עמוס 1 – לוויין תקשורת ישראלי ששוגר ב־1996. עמוס 2 – לוויין תקשורת ישראלי ששוגר ב־2003. עמוס 3 – לוויין תקשורת ישראלי ששוגר ב־2008. עמוס 4 – לוויין תקשורת ישראלי ששוגר ב־2013. עמוס 5 – לוויין תקשורת ישראלי ששוגר ב־2011. עמוס 6 – לוויין תקשורת ישראלי שנהרס כליל לפני שיגורו בשל פיצוץ שאירע במשגר הטיל ב-2016 עמוס E – לוויין תקשורת ישראלי (עתידי) עמוס 17 אישים: דוד עמוס – היה סוחר יהודי ומראשוני המתיישבים היהודים בחבל עזה דני עמוס – כדורגלן ישראלי הרב מיכאל עמוס – דיין בבית הדין הרבני הגדול איימוס בן עמוס אישים ששמם הפרטי הוא עמוס
אוני (עיר)

אוֹני (בגאורגית: ონი) היא עיר בנפת אוני שבמחוז רצ'ה-לצ'חומי וסוואנתי תחתית, גאורגיה. למעשה היא ממוקמת היסטורית ואתנוגרפית במחוז ההיסטורי רצ'ה, בערוץ עמוק על גדות נהר הריוני. ונמצאת בגובה 830 מ' מעל פני הים, 210 ק"מ צפונית מערבית לטביליסי. העיר משמשת כמרכז האדמיניסטרטיבי של נפת אוני. ויש בעיר גם נציגות הכנסייה האיפרכית של ניקרוצמינדה. אוני נמצאת בחלק האירופי של המדינה. העיר אוני היא אחת מהערים העתיקות בעולם בכלל ובגאורגיה בפרט. האזור שבו שוכנת אוני היה מאוכלס מאז תקופת הברונזה. ארכאולוגים חשפו שרידים של תרבות קולכית, במיוחד אוסף של מטבעות קולכיים, המתוארכים למאה השישית לפנה"ס - המאה השלישית לפנה"ס. אוני מופיעה בכרוניקה במאה החמש עשרה, באגדה עליה כי נמצאה על ידי פרנדזום, מלך איבריה. כשהיא ממוקמת בצומת שבין צפון הקווקז, כארתלי (במרכז גאורגיה), אימרתי (במערב גאורגיה) ורצ'ה תחתית, התפתחה אוני לעיר מסחר ימי ביינמית טיפוסית, וקישרה בין מלכי ממלכת אימרתי לבין נסיכי רצ'ה. משנת 1810 הייתה בשליטת האימפריה הרוסית, ובשנת 1846, הפכה לעיר ולמרכז האדמיניסטרטיבי של מחוז רצ'ה. במהלך שלטונה של ברית המועצות, העיר אוחדה עם מספר כפרים המקיפים אותה והוקמה נפת אוני. מאמצע שנות השמונים, סבלה העיר מרעידות אדמה וסידרה של מפולות שלגים. למרות הנטייה הפוסט סובייטית של העברת אוכלוסיות, נותרה באוני קהילה יהודית היסטורית, השלישית בגודלה אחרי הקהילות בטביליסי ובכותאיסי. בעיר יש גם בית כנסת שנבנה בשנות השמונים של המאה התשע עשרה. אוני וסביבותיה כוללות מספר מונומנטים היסטוריים, כולל את חורבות מבצר מימי הביניים וכנסייה של גאורגית אורתודוקסית, ספא פופולרי, שובי, הממוקמת כ-30 ק"מ מהעיר אוני, במדרונות הדרומיים של הרי הקווקז הגדול. בשנת 1991 הייתה באזור רעידת אדמה שפגעה קשות בעיר ולאחת הבעיות הקשות של העיר זה הגירה שלילית. בשנת 2004 נרשו בסטטיסטיקה 35 לידות מול 350 פטירות ומעבר מחוץ לעיר. כיום הקרבה לגבול הרוסי ולדרום אוסטיה והאזור ההררי והמתיחות הפוליטית באזור, מאפשרת למבריחים להבריח סיגריות ודלק לגאורגיה. ערך מורחב – יהדות אוני יהודי אוני הגיעו לעיר עם סיפוחה של גאורגיה על ידי האימפריה הרוסית במאה השמונה עשרה. עם הגעת הרוסים הגיעה גם הכנסייה הפרובוסלבית. מאמצע אותה מאה החלו יהודי גאורגיה לחפש מפלט משלטון הכנסייה הרוסית וכך הגיעו לאוני. כך החלה יהדות אוני שגדלה במשך הזמן והייתה ליישוב הגאורגי המאוכלס ביותר ביהודים, ובתקופות שונות היו גם רוב ביישוב. (בשנת 1972 מנתה הקהילה כ-3,500 איש). בית הכנסת הגדול באוני, ברחוב טביליסי, הוקם בשנת 1895 והיה מבנה אבן גדול ובולט בממדיו ופארו. הוא נספר ברשימת בתי הכנסת בברית המועצות שנערכה בשנת 1945 והיה פתוח עד ראשית 1953 לפחות. פתיחת שערי ברית המועצות הביאה חלק מהיהודים לעזוב את העיירה, ולעלות לישראל. עלייה זו התגברה לאחר שנת 1991, כאשר רעידת אדמה קשה פקדה את האזור ובית הכנסת הקטן נחרב, והגדול ניזוק. ארגונים יהודיים התגייסו, הג'וינט, והנשיא אדוארד שוורדנדזה אשר סייעו בשחזור בית הכנסת הגדול. כיום נותרו באוני יהודים בודדים. בית הכנסת מתוחזק עד היום על ידי ארגונים יהודיים. ישראל באר שבע, ישראל ליטא קזלו רודה, ליטא ארצות הברית פיצבורג, מסצ'וסטס, ארצות הברית אתר האינטרנט הרשמי של אוני מדיה וקבצים בנושא אוני בוויקישיתוף אוני (גאורגיה), דף שער בספרייה הלאומית מרדכי אלטשולר, יהדות במכבש הסובייטי: בין דת לזהות יהודית בברית המועצות, 1964-1941, עמ' 480, מרכז זלמן לתולדות ישראל, ירושלים, מסת"ב 9789652272256
אוני

האם התכוונתם ל... אוני (עיר) – עיר בנפת אוני שבמחוז רצ'ה-לצ'חומי וסוואנתי תחתית, גאורגיה נפת אוני – נפה במחוז רצ'ה-לצ'חומי וסוואנתי תחתית שבגאורגיה יהדות אוני – יהודי גאורגיה בעיר אוני אוני פרס – חברת קומיקס המוציאה לאור קומיקס למבוגרים גיא אוני – שמה הראשון של המושבה ראש פינה גיא אוני (ספר) – ספר של שולמית לפיד על תולדות המושבה גיא אוני און (פירושונים) עוני
חזית ההצלה הלאומית

חזית ההצלה הלאומית (ברומנית: Frontul Salvării Naționale ובראשי תיבות FSN) היה מבנה פוליטי שהוקם ברומניה ב-22 בדצמבר 1989, אשר נועד להשיג את הנהגת רומניה מיד לאחר המהפכה הרומנית של 1989. בין מייסדי החזית היו יון איליאסקו (המנהיג), פטרה רומאן, דומיטרו מאזילו, סילביו ברוקאן, מירצ'אה דינסקו ויון קאראמיטרו. ב-6 בפברואר 1990 נרשמה חזית ההצלה הלאומית כמפלגה. בבחירות שנערכו ברומניה ב-20 במאי באותה שנה, זכתה חזית ההצלה הלאומית ב-66,31% מקולות הבוחרים לפרלמנט הרומני, ומנהיגה, יון איליאסקו, נבחר כנשיא רומניה ברוב של 85% מבין הבוחרים. איליאסקו הטיל את הרכבת הממשלה על פטרה רומאן, ממפלגתו. בהמשך התגלו חילוקי דעות קשים בין איליאסקו ובין רומאן. בספטמבר 1991, בעקבות המינריאדה הרביעית, הודח פטרה רומאן מתפקידו. במרץ 1992 נבחר רומאן להיות מנהיג המפלגה. בעקבות בחירתו פרשו מהמפלגה מתנגדיו ובראשם איליאסקו, והקימו מפלגה חדשה בשם החזית הדמוקרטית להצלה לאומית (Frontul Democrat al Salvării Naționale). ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
פטרה רומאן

פטרה רומאן (רומנית: Petre Roman‏, נולד ב-22 ביולי 1946 בבוקרשט, רומניה) היה ראש ממשלת רומניה בין השנים 1989–1991, עד להדחתו בעקבות המינריאדה הרביעית, נשיא הסנאט הרומני בין השנים 1996–1999 ושר החוץ הרומני בשנים 1999–2000. פטרה רומאן היה בין מייסדי חזית ההצלה הלאומית וב-1992 נבחר לעמוד בראש מפלגה זו. אביו, וולטר רומאן (ששמו המקורי אֶרנו או ארנסט נוילנדר) היה קומוניסט רומני ידוע ממוצא יהודי. אמו, הורטנסיה, הייתה פעילה קומוניסטית ספרדייה. האב והאם נפגשו ונישאו במוסקבה. בצעירותו של פטרה, נרקמו בינו ובין זויה צ'אושסקו יחסים שלא מצאו חן בעיני אלנה צ'אושסקו, בעיקר בגלל מוצאם הלא רומני של הוריו. כדי להפרידם נשלח פטרה ללימודים בצרפת. חרף עדויות על כך של אנשי סקוריטטה רומאן התכחש לכך וטען, שפגש את זויה רק מאוחר יותר, בצרפת, ויחסיה נקטעו בגלל התנגדותה של אלנה צ'אושסקו מדיה וקבצים בנושא פטרה רומאן בוויקישיתוף פטרה רומאן, באתר Discogs (באנגלית) "רומאן" מבוטא בהטעמת מלעיל Povestile de iubire ale familiei CEAUSESCU: Petre Roman si Nadia Comaneci nu recunosc nimic! 30 FOTO senzuale din epoca (ברומנית) PETRE ROMAN, ADEVĂRUL DESPRE RELAȚIA PE CARE A AVUT-O CU FIICA LUI NICOLAE CEAUȘESCU: “AM CUNOSCUT-O PE ZOE ÎN 1972”. CUM A CARACTERIZAT-O PE FOSTA LUI SOȚIE (ברומנית) ערך זה הוא קצרמר בנושא רומניה. אתם מוזמנים לתרום לוויקיפדיה ולהרחיב אותו.
מרכז אסיה

מרכז אסיה הוא אזור גאוגרפי ביבשת אסיה. ישנן מספר הגדרות למרכז אסיה ולארצות והמדינות הנכללות באזור זה. ההגדרה השכיחה ביותר היא הרפובליקות הסובייטיות לשעבר האסייתיות הנמצאות בין הים הכספי לסין. אזור זה מוקף כולו ביבשה ואין ממנו גישה ישירה לאוקיינוסים. ההגדרה הרשמית של הממשל הסובייטי הייתה המדינות אוזבקיסטן, טג'יקיסטן, טורקמניסטן וקירגיזסטן ואילו השימוש הנפוץ מייחס גם את קזחסטן כחלק מאזור זה. הגדרה אחרת של אונסק"ו מתייחסת גם למרכז אסיה כאזור גאוגרפי שאינו תלוי בגבולות מדיניים ופוליטיים הכולל גם שטחים נרחבים של המדינות רוסיה, מונגוליה, סין, הודו, פקיסטן, אפגניסטן ואיראן. הגדרה זו מבוססת על גאוגרפיה, קבוצות אתניות ותרבויות קרובות והיסטוריה של האזור. אוזבקיסטן אוזבקיסטן טג'יקיסטן טג'יקיסטן טורקמניסטן טורקמניסטן קזחסטן קזחסטן קירגיזסטן קירגיזסטן הערבה האסייתית כיבושי אלכסנדר הגדול באסיה התיכונה אקונומיסט, מדינות מרכז אסיה מתקשות להתמודד עם העולם המשתנה, באתר הארץ, 8 ביולי 2016 science/Western-and-central-Asian-region מרכז אסיה, באתר אנציקלופדיה בריטניקה (באנגלית) אסיה התיכונה, דף שער בספרייה הלאומית ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
יוסף אשכנזי

הרב יוסף אשכנזי (איזמיר, כ"א בחשון ה'תרפ"ח - כ' בשבט ה'תשל"ד, 16 בנובמבר 1927 - 12 בפברואר 1974) היה רבה של העיר איזמיר שבטורקיה ואב בית הדין בה, נבחר לכהן כרב העיר יהוד בישראל. נולד באיזמיר לרב דוד יום טוב אשכנזי (1949-1878), שכיהן כרב העיר, ולשרה מרים, המכונה בכורה, בת אחיו, הרב נסים אברהם אשכנזי (1947-1861). משפחתו היא משפחת רבנים מפורסמת מזה דורות רבים באיזמיר, שראשיתה ברבי יוסף ב"ר גרשון אשכנזי, שהגיע מבודפשט לאיזמיר בסביבות שנת ה'תס"ט, לאחר שמשפחתו גורשה מווינה. על משפחה זו נמנו מחשובי רבני איזמיר, בהם דוד אביו, הרב ניסים אברהם אשכנזי ועוד. אביו נפטר בשנת ה'תש"י, ואחריו כיהן הוא כרב ראשי, אב בית דין ושוחט של העיר עד עלייתו לארץ ישראל בשנת ה'תשל"ב (1972). בשנת ה'תשל"ד נבחר לכהן כרבה של העיר יהוד, אך ביום מינויו לתפקיד, כ' בשבט, נהרג יחד עם אחותו לונה סול עמנואל בתאונת דרכים בסמטאות העיר יהוד. הותיר אחריו אשה וארבעה ילדים. שמעון ואנונו, אנציקלופדיה לחכמי טורקיה, ירושלים ה'תשס"ו, עמ' 315-316. מחבר ספר "נחמד למראה" ד' חלקים.
סוונטה ארניוס

סוונטה אוגוסט ארניוס (בשוודית: Svante August Arrhenius‏; 19 בפברואר 1859 – 2 באוקטובר 1927) היה כימאי שוודי, חתן פרס נובל לכימיה לשנת 1903, "על התאוריה האלקטרוליטית של דיסוציאציה". ארניוס היה ממייסדי מדע הכימיה הפיזיקלית. משוואת ארניוס, המקשרת בין טמפרטורה לקצב תגובה כימית, ומכתש על הירח, קרויים על שמו. ארניוס נולד ב-19 בפברואר 1859 ובהיותו בן שנה עברה משפחתו להתגורר באופסלה. מסופר עליו שכבר מגיל צעיר גילה חיבה למתמטיקה ולפיזיקה. בשנת 1876 החל ללמוד מתמטיקה, פיזיקה וכימיה באוניברסיטת אופסלה. בשנת 1881 עבר לאקדמיה למדעים בסטוקהולם, שם עבד תחת פרופסור אדלונד במדידת הכוח האלקטרומגנטי של ניצוצות. בהמשך עבר למחקרים עצמאיים משלו בנושא המוליכות של אלקטרוליטים. בשנת 1891 סירב להצעה לכהן כפרופסור בגרמניה ובמקום זאת קיבל משרת מרצה לפיזיקה בסטוקהולם וקודם בשנת 1895 לדרגת פרופסור. בתפקיד זה כיהן עד 1905, כאשר במהלך חלק מהתקופה שימש כרקטור. באחרית ימיו פיתח את המודל של אפקט החממה, המסביר את מחזוריות תקופות הקרח על פי רמת הפחמן דו-חמצני הכלוא באטמוספירה. מדיה וקבצים בנושא סוונטה ארניוס בוויקישיתוף סוונטה ארניוס, באתר פרס נובל (באנגלית) סוונטה ארניוס, באתר פרויקט הגנאלוגיה במתמטיקה תרומתו של ארניוס לגילוי תופעת ההתחממות העולמית סוונטה ארניוס, באתר "Find a Grave" (באנגלית) סוונטה ארניוס, באתר אנציקלופדיה בריטניקה (באנגלית) כתבי סוונטה ארניוס בפרויקט גוטנברג (באנגלית) ערך זה הוא קצרמר בנושא שוודים ובנושא כימיה. אתם מוזמנים לתרום לוויקיפדיה ולהרחיב אותו.
דגל וושינגטון

דגל מדינת וושינגטון (באנגלית: Flag of the state of Washington) מציג את סמל המדינה, עליה תמונתו של ג'ורג' וושינגטון, במרכז של רקע ירוק. דגל וושינגטון הוא הדגל היחיד של מדינה בארצות הברית עם רקע ירוק, והיחיד בו מוצגת תמונה של אדם מסוים. מדיה וקבצים בנושא דגל וושינגטון בוויקישיתוף דגל וושינגטון, באתר דגלי העולם (באנגלית) דגל וושינגטון, באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ברצ'ו

ברצ'ו (באנגלית: Brecqhou או Brechou) הוא אחד מאיי התעלה שבתעלת למאנש, השוכן מערבית לאי סרק. שטחו של האי הוא כ-809 דונם, והוא מהווה שטח חכור של סרק - חלק מהבייליוויק של גרנזי (אף שהחוכרים הנוכחיים מתנגדים לבעלות סרק על האי). האי מופרד מהאי סרק במצר ים רדוד הקרוי מעבר גויו (Le Goulliot Passage). בדומה למרבית שמות האיים בתעלת למאנש, מקורו של שם האי בנורדית עתיקה. הסיומת "הו" (hou) מקורה במילה הנורדית העתיקה "הולם" (holm) שמשמעה "אי" או "איון", והקידומת "ברקה" או "ברצ'ה" מקורה במילה "צוק". בהתאם לחוק משנת 1951 חוכר האי זכאי לשבת בפרלמנט של סרק. מאחר שנתונה מחלוקת בין החוכרים השונים באשר לזכות החכירה על סארק, החוכרים דייוויד ופרדריק ברקלי (שני אחים, חוכרי האי משנת 1993) דורשים עצמאות מסרק, ולאות עצמאותם נוהגים באי בכלי רכב, ואף בנו מנחת מסוקים באי - שני אמצעי תחבורה האסורים על פי חוקי סרק. החוכר הקודם של האי, לאונרד ג'וזף מטצ'ן, חוכר האי משנת 1966 ועד מותו ב-6 באוקטובר 1987, עיצב לאי דגל, הזהה לדגל סרק, למעט שלט האצולה של מטצ'ן שהופיע ברביע הימני התחתון של הדגל. דגל זה נחשב על פי כללי שלטי האבירים דגל אישי, ואינו מהווה דגל רשמי של האי. מטצ'ן אף הנפיק בולים לאי בשנת 1969. החוכרים הנוכחיים הנפיקו בולים לאי מדי שנה מאז שנת 1999. Le Dicotentin, Lepelley, Cherbourg 2001, ISBN 2-913920-06-3 מדיה וקבצים בנושא ברצ'ו בוויקישיתוף
ג'יין אשר

ג'יין אשר (באנגלית: Jane Asher; נולדה ב-5 באפריל 1946) היא שחקנית קולנוע וטלוויזיה בריטית ממוצא יהודי, וסופרת שכתבה מספר רומנים. התפרסמה גם בקשר רומנטי של מספר שנים עם פול מקרטני. ג'יין אשר נולדה במרילבון שבלונדון, אנגליה, הבת השנייה מתוך שלושה ילדים של ריצ'רד ומרגרט אשר. סבתה מצד אביה הייתה יהודייה. הייתה שחקנית כבר בילדותה, הופעתה הראשונה בקולנוע הייתה בגיל 6 בסרט "מאנדי". אחרי שהופיעה בסרטים אחדים בקולנוע ובטלוויזיה, כגון סדרת המדע בדיוני "Quatermass Xperiment", השתתפה כחברת צוות בתוכנית "Juke Box Jury" של ה-BBC. ב-18 באפריל 1963 פגשה אשר את פול מקרטני, כאשר הופיעו הביטלס באלברט הול. מקרטני שכנע אותה להיות חברתו . ג'יין אשר היוותה השראה לשירים רבים שכתב מקרטני כגון "Here, There and Everywhere"‏, "I'm Looking Through You",‏ "And I Love Her"‏ ,"You Won't See Me". ב-25 בדצמבר 1967, אשר ומקרטני הודיעו על אירוסיהם. אשר ביטלה את האירוסין בתחילת 1968 לאחר שחזרה מבריסטול ומצאה את מקרטני במיטה עם אישה אחרת. לאחר מכן, הם ניסו לשפר את היחסים ביניהם, אך לבסוף נפרדו ביולי 1968. אחיה פיטר היה חבר בצמד פיטר וגורדון, שלהם כתבו לנון-מקרטני את הלהיט "A world without love". ב-1964 הופיעה אשר בסרטו של רוג'ר קורמן "מסכת המוות האדום" ("The Masque of the Red Death"). ב-1965 גילמה את דמותה של מגי טוליבר בסדרת הטלוויזיה "הטחנה על הנהר פלוס" לפי ספרה של ג'ורג' אליוט. ב-1966 שיחקה בסרט "אלפי" לצידו של מייקל קיין. ב-1970 שיחקה ב-"Deep End" סרטו של ג'רזי סקולימובסקי. אחר כך נראתה בעיקר על מסכי הטלוויזיה בסדרות "The Stone Tape", בתפקיד אורח בסדרה "רמפול", בסדרה "חמדת ימים" (Brideshead Revisited), ובתפקיד פיית' אשלי בסדרה "Wish Me Luck" שנמשכה שלוש עונות מ-1987 עד 1989. בשנת 2001 הופיעה בסדרה "Crossroads". ב-1994 גילמה את תפקיד המלווה, סוזן פורמן, בגרסה רדיופונית של סדרת המדע בדיוני דוקטור הו, הדרמה-הקומית "מה קרה לסוזן פורמן?" שודרה ברדיו-4 של ה-BBC. הופעת רדיופונית בולטת נוספת הייתה בפרק מתוך "הרפתקאותיו הנוספות של שרלוק הולמס" ששודר ב-2002. ב-1971 פגשה את המאייר ג'רלד סקרף והם נישאו עשר שנים מאוחר יותר, לזוג נולדו שלושה ילדים. אשר פרסמה שלושה רומנים שהפכו לרבי מכר "The Longing", "The Question" ו- "Losing It". כיום היא ידועה ככותבת ספרי בישול, וכמנהלת חברה לאפיית עוגות לאירועים מיוחדים. היא עדיין מופיעה בטלוויזיה ובתיאטרון, ב-2006 כיכבה בעיבוד של ריצ'רד פל לסדרת המדע בדיוני משנות השישים, "A for Andromeda". אשר היא גם נשיאת האגודה האוטיסטית הלאומית (של הממלכה המאוחדת). היא פעילה מאוד באגודה, והיא נאמה בפתיחת הקמפיין "הפכו את בית הספר להגיוני", של האגודה. מדיה וקבצים בנושא ג'יין אשר בוויקישיתוף אתר האינטרנט הרשמי של ג'יין אשר ג'יין אשר, במסד הנתונים הקולנועיים IMDb (באנגלית) ג'יין אשר, באתר AllMovie (באנגלית) ג'יין אשר, באתר Rotten Tomatoes (באנגלית) ג'יין אשר, במסד הנתונים הקולנועיים KinoPoisk (ברוסית) ג'יין אשר, באתר MusicBrainz (באנגלית) האגודה האוטיסטית הלאומית (של הממלכה המאוחדת) https://www.tabletmag.com/sections/arts-letters/articles/paul-mccartney-jew-ish https://www.jewthink.org/2021/12/15/the-kosher-beatles/
דרדנוט

האם התכוונתם ל... דרדנוט – טיפוס של אוניית מערכה שהיה נפוץ בעשורים הראשונים של המאה ה-20 אה"מ דרדנוט – אוניית מערכה של הצי המלכותי הבריטי שהושקה בשנת 1906 והיוותה מהפכה בתכנון אוניות מלחמה, שמה הפך לשם גנרי של אוניות מסוגה
מינקווירס ואקרהוס

איי מינקווירס ואקרהאוס (באנגלית: Minquiers and Ecréhous, בצרפתית: Les Minquiers ו-Les Écréhous) הם שתי קבוצות איים המהווים חלק מהבייליוויק של ג'רזי באיי התעלה. מרבית האיים אינם מיושבים, וכוללים רק בקתות דייגים. איים רבים מכוסים מים בעת הגאות. איי מינקווירס ממוקמים 15 ק"מ דרומית לאי ג'רזי. האיים מהווים חלק מהמחוז הקהלתי גרוויל. האיים כוללים את: האי מייטרס (Maîtresse Île) האיים לז מזון (Les Maisons) האי לה ניאסאן (Le Niêsant) האיונים לז פושרז (Les Faucheurs) והאי לה הוט גרון (La Haute Grune). איי אקרהאוס ממוקמים 9 ק"מ צפונית מזרחית לאי ג'רזי וכ-12 ק"מ מחופי צרפת. האיים מהווים חלק מהמחוז הקהילתי סנט מרטין. העיקריים שבאיים הם: מייטרה איל (Maîtr'Île) לה מארמוטשייר (La Marmotchiéthe או La Marmotière בגאלית) לה בליאטש איל (Lé Bliantch'Île או La Blanche Île בגאלית) לז דמי (Les D'mies) לה גראנד נאיי (La Grand' Naithe) לאטשיירוויה (L'Êtchièrviéthe) לה פו (Lé Fou) לה פרוטשי (La Froutchie). מקור שם האיים בנורדית עתיקה. הסיומת "הו" המצוייה בשמות איים רבים מאיי התעלה מקורה במילה הנורדית הולם שמשמעה "אי". ראשית השם מקורו, ככל הנראה במילה הנורדית "סקר" שמשמעותה "שונית". האיונים, בדומה ליתר איי התעלה סופחו על ידי דוכסות נורמנדי בשנת 933. עם כיבוש אנגליה על ידי ויליאם הכובש בשנת 1066 נותרו האיים חלק מהדוכסות עד כיבוש נורמנדי בשנת 1204 על ידי מלך צרפת פיליפ אוגוסט, כאשר האיים נותרו חלק מאנגליה. בשנת 1259 המלך הנרי השלישי השיב את האיים למלך צרפת ואילו המלך אדוארד השלישי בעת חוזה ברטיני משנת 1360 ויתר על דרישתו לשלטון בצרפת אולם שמר על טענתו לריבונותו על האיים. לכל אורך ההיסטוריה שימשו האיים בעיקר מבריחים שהבריחו סחורות בין אנגליה לצרפת. בשנת 1950 הסכימו הממלכה המאוחדת וצרפת לפנות לבית הדין הבינלאומי לצדק על מנת שיכריע בסכסוך על הריבונות באיים. בית המשפט החליט בפסק דין מה-17 בנובמבר 1953 כי האיים שייכים לג'רסי ולא לצרפת. האיים אינם מיושבים דרך קבע, ומתגוררים בהם נופשים ודייגים בעונת הקיץ. בעבר התגוררו ביישוב תושבים דרך קבע - כפי שניתן ללמוד משרידי כנסייה או מנזר שנמצאו על האי לה מייטרה, אולם לא ידוע מתי נבנו מבנים אלה ומדוע עזבו התושבים. שני תמהונים טענו כי הם מלכי האי (Le Roi des Ecréhous): פיליפ פינל התגורר על האי בליאנטצ'יל בין 1848–1898 ושלח למלכה ויקטוריה מכתבים ותשורות כ"מלך האי". אלפונס לה גסטלואי התגורר באי בשנות ה-60 וה-70 (לאחר שנמלט מג'רסי בעקבות חשדות כי הוא החיה מג'רסי - פדופיל שאנס מספר ילדים. בדיעבד התברר שהחשדות היו חסרי בסיס). בשנת 1993 ושוב בשנת 1994 פלשו מספר אזרחים צרפתים לאי והניפו את דגלי נורמנדי, במחאה על היות האיים שטח בריטי, ושוטרים שנשלחו מג'רסי הניסו את הפולשים והניפו את דגל היוניון ג'ק. האיים מוזכרים בספרו של ויקטור הוגו "תשעים ושלוש" הדן במהפכה הצרפתית. הוגו דן בסגנות של הקרבה לאיים, וכי האיים היוו מקור לריב בין "שתי הגברות הזקנות" - הן צרפת ובריטניה. האיים אף מוזכרים בספרו של המונד אינס - "מארי דייר הטרופה" (Wreck Of The Mary Deare). האיים אינם מיושבים, למעט מספר מועט של דייגים השוהים באיים בעונת הדיג (בחודשי הקיץ). בשנת 1998 "פלשו" מספר צרפתים לאי בשם "מלך פטגוניה" במחאה על הכיבוש הבריטי של איי פוקלנד. כבר למחרת היום שבו האיים לשליטת בריטניה והונף עליהם היוניון ג'ק (אף שהאי אינו שטח של בריטניה). רודוול, וורוויק, Les Ecrehous, Jersey: History and Archaeology of a Channel Island Archipelago (ISBN 0901897213). מאמר על האיים במגזין "אירופה הנסתרת" - "hidden europe magazine", 2006, מס' 6, עמודים 38-39 (ISSN 1860-6318)
עקרון ונטורי

עקרון ונטורי הוא מקרה מיוחד של עקרון ברנולי כאשר נוזל או גז זורם דרך צינור עם חלק צר בקטע מסוים. במקרה זה, בתנאי שמתקים חוק שימור החומר, הזורם נאלץ לזרום במהירות רבה יותר, דבר הגורם לירידת לחץ (תת לחץ) בחלק זה, וליצירתו של ואקום חלקי אשר יכול לשמש לפעולת יניקה. העיקרון קרוא על שמו של הפיזיקאי האיטלקי ג'יובני באטיסטה ונטורי. העיקרון הונטורי מתרחש במקרה בו נוזל זורם בצורה חלקה דרך צינור עם חלק צר בקטע מסוים. הנוזל במקרה זה משנה את מהירותו ואת לחצו על פי עקרון שמירת מסת הזרימה אשר מבוסס על חוק שימור האנרגיה. הירידה בלחץ הנוזל הזורם בקטע הצר נובעת מהעובדה שהאנרגיה הקינטית של הנוזל עולה, ואת האנרגיה הזו מספק גרדיאנט של לחץ מאחור, כלומר מהקטע שלפני הקטע הצר. גרדיאנט הלחץ מוריד את לחץ הנוזל כתוצאה מהתאוצה, ובצורה דומה, כאשר הנוזל יוצא מהקטע הצר הוא נעצר או מאט, כתוצאה מגרדיאנט לחץ הפוך אשר שוב מעלה את לחץ הנוזל הזורם. מדיה וקבצים בנושא עקרון ונטורי בוויקישיתוף ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ג'ונתן דייוויס

ג'ונתן האוסמן דייוויס (באנגלית: Jonathan Howsmon Davis) (נולד ב-18 בינואר 1971) הוא סולן להקת הנו-מטאל קורן. נולד בבייקרספילד שבקליפורניה, שם הוא חי עם אביו, אמו ואחיו למחצה מארק צ'אבס, סולן לשעבר ב-adema וסולן Midnight Panic. דייוויס סבל מאסתמה בילדותו, ובגיל 5 הוא קיבל התקף קשה שגרם לאשפוזו. בנוסף, הוא גם סבל מהתעללות קשה מצד קרוב/קרובה של המשפחה שלהם, על מה שקרה לו הוא כתב את השיר Daddy של קורן. בילדותו, קיבל דייוויס את מערכת התופים הראשונה שלו ואז הוא התחיל להתעניין במוזיקה. הלהקה המועדפת עליו הייתה הקיור. הקריירה המוזיקלית של דייוויס החלה עם להקה בשם סקסארט. שניים מחברי הלהקה ראו אותו שר והציעו לו להצטרף אליהם. שם הלהקה שונה ל"קורן". דייוויס בדרך כלל נראה בהופעות ובקליפים רבים משתמש בסטנד למיקרופון שעוצב על ידי הפסל והאמן השווייצרי הנס רודי גייגר. מנגן על חמת חלילים, גיטרה חשמלית, תופים וכלים נוספים. דייוויס היה נשוי פעמיים. לראשונה הוא נישא ב-1998 לחברתו בתיכון רנה פרץ. לזוג נולד בן בשם נתן. הם התגרשו ב-2001. ב-5 באוקטובר 2004 הוא נישא לשחקנית הפורנו לשעבר דיוון דייוויס. ב-2005, נולד בנו השני, פירייט, וב-28 באפריל 2007, נולד בנו השלישי, זפלין. מדיה וקבצים בנושא ג'ונתן דייוויס בוויקישיתוף אתר האינטרנט הרשמי של ג'ונתן דייוויס (באנגלית) ג'ונתן דייוויס, ברשת החברתית פייסבוק ג'ונתן דייוויס, ברשת החברתית אקס (טוויטר) ג'ונתן דייוויס, ברשת החברתית אינסטגרם ג'ונתן דייוויס, סרטונים בערוץ היוטיוב ג'ונתן דייוויס, ערוץ באתר Twitch.tv ג'ונתן דייוויס, במסד הנתונים הקולנועיים IMDb (באנגלית) ג'ונתן דייוויס, באתר Rotten Tomatoes (באנגלית) ג'ונתן דייוויס, באתר אפל מיוזיק (באנגלית) ג'ונתן דייוויס, באתר ספוטיפיי ג'ונתן דייוויס, באתר AllMusic (באנגלית) ג'ונתן דייוויס, באתר MusicBrainz (באנגלית) ג'ונתן דייוויס, באתר דיזר ג'ונתן דייוויס, באתר Discogs (באנגלית) ג'ונתן דייוויס, באתר Songkick (באנגלית) הבלוג הרשמי של ג'ונתן דייוויס